9

7.2.2008	dk. 9	1 (4)

toEUSAPULAKIMIEHLrT
.•'•	(O/
~ --_,-'~
	‘, Å7	Cn~
	‘~I	~i1
	~ c‘•1	P Q‑
»
y9N ~
	p	'
RATTSH)ALPSjUR~SjER
Oikeusministeriö

PL 25

00023 VALTIONEUVOSTO
KÄRÄJÄOIKEUSVERKOSTON KEHITTÄMISTÄ KOSKEVA TYÖRYHMÄMIETINTÖ

Suomen Oikeusapulakimiehet ry esittää kunnioittavasti lausuntonaan käräjäoikeusverkoston kehittämistä koskevan Oikeus-ministeriön työryhmämietinnön 2007:16 johdosta seuraavaa:

Asianajotoiminnassa saadut kokemukset ovat osoittaneet, että käräjäoikeuden istuntokäsittelyjen tehokkuus, laatu ja oikeudenmukaisuus eivät ole riippuvaisia käräjäoikeuden koosta. Edellä mainitut seikat ovat yksilöllisiä ja ovat usein riippuvaisia istun-non puheenjohtajana toimivan tuomarin käytännöistä, joissa voi olla huomattavia eroja käräjäoikeuden eri osastojen välillä.

Asianajotoiminnassa saadut kokemukset ovat osoittaneet, että pienissä käräjäoikeuksissa kansliatoiminta on useimmiten tehokkaampaa ja joustavampaa kuin suurissa käräjäoikeudessa, koska suuressa tuomioistuimessa yksilön sisäiset hallinnolliset, byrokraattiset ja työnjaolliset järjestelyt eivät anna mandollisuuksia samanlaiseen tehokkuuteen ja joustavuuteen kuin pienissä käräjäoikeuksissa.

Lakiasiaintoimistojen ja avustajien kannalta sekä käräjäoikeuksissa tapahtuvien oikeudenkäyntien ja muiden menettelyjen kannalta käräjäoikeuksien lukumäärällä, koolla ja sijainnilla ei ole vaikutusta.
.............................................................................................................
Suomen Oikeusapulakimiehet ry.
PL 708, 00101 Hcl,liikl

2
Edellä mainitusta johtuen Suomen Oikeusapulakimiehet ry:llä ei ole huomautettavaa työryhmän esityksestä koskien aiottua uutta käräjäoikeusverkostoa, mikäli käräjäoikeuksien määrän vähentäminen ja isompien käräjäoikeusyksiköiden perustaminen katsotaan tarkoituksenmukaisesti työryhmän esittämistä syistä.

Käräjäoikeuksien pää- ja sivukanslioiden toiminnan osalta Suomen Oikeusapulakimiehet ry yhtyy käräjätuomari Jukka Jaakkolan eriävään mielipiteeseen. Käytännössä käräjäoikeuden toiminta painottuu pääkansliaan kuten eriävässä mielipiteessä on lausuttu, jolloin lakiasiaintoimistot joutuvat usein asioimaan pääkanslian kanssa silloinkin, kun käräjäoikeudella on sivukanslia. Asianajotoiminnan kannalta olisi parempi ratkaisu, että pysyvien sivukanslioiden sijaan asian-omaisille paikkakunnille tulisi oma itsenäinen käräjäoikeus ja että jokaisella käräjäoikeudella on vain yksi kanslia.

Suomen Oikeusapulakimiehet ry kiinnittää kunnioittavasti huomiota seuraaviin seikkoihin, jotka tulevat merkitykselliseksi työryhmän esittämän käräjäoikeuksien määrän vähentämisen seurauksena:

1)	Suomen Asianajajaliitto on esiintuonut, että asianajopalvelut keskittyvät käytännössä niille paikka-kunnille, joilla toimii käräjäoikeus. Työryhmä on aiheellisesti esiintuonut huolestumisen siitä, että kansalaisten saamat asianajopalvelut vähenevät käräjäoikeuspaikkakuntien vähenemisen myötä.

Käytännössä lakiasiaintoimistoilla on asianajotoimistoja paremmat edellytykset asianajopalvelujen tarjoamiseen myös sellaisilla paikkakunnilla, joissa ei toimi käräjäoikeutta ja joissa asukasmäärä on vähäisempi. Lakiasiaintoimistojen toiminta on joustavampaa ja voidaan yhdistää asianajotoimintaa sivuaviin liiketoimintamuotoihin (esim. tilitoimisto-toimintaan), jolloin lakiasiaintoimistot voivat jatkaa toimintaansa myös sellaisilla paikkakunnilla, joissa käräjäoikeuden toiminta päättyy.

3
Edellä mainituista syistä on oletettavaa, että lakiasiaintoimistojen merkitys asianajopalvelujen tarjoajina tulee lisääntymään. Kansalaisilla on oltava mandollisuus kaikkialla myös yksityisten avustajien käyttämiseen, jolloin pelkästään oikeusaputoimistoverkosto ei ole riittävä asianmukaisen asianajopalvelutarjonnan takaamiseksi.

Edellä mainitusta johtuen on tärkeää, että lakiasiaintoimistoilla on yhdenvertaiset oikeudelliset mandollisuudet asianajotoimintaan asianajotoimistojen kanssa. Tällöin lakiasiaintoimistojen lakimiehillä on oltava yhdenvertaiset oikeudet kaikkien oikeudellisten toimeksiantojen (kuten esim. vakavien rikosasioiden) hoitamiseen asianajotoimistojen lakimiesten kanssa. Lakiasiaintoimistojen perustaminen, toiminta ja valvonta on oltava erillään Suomen Asianajajaliiton toiminnasta, jotta vapaa kilpailu ja asianajon vapaus säilyvät Suomessa turvaten samalla riittävän asianajopalvelujen tarjonnan sellaisillakin paikkakunnilla, joilla ei ole asianajotoimistoja tai joilla asianajotoimistojen määrä on vähäinen.

2)	Käräjäoikeuksien määrän ja istuntopaikkojen määrän vähenemisen seurauksena avustajien matkat oikeuden istuntoihin tulevat pitenemään. Jos lakiasiaintoimiston sijaintipaikkakunnalla ei ole käräjäoikeutta, toimiston avustajalle tulee aina matkakuluja matkasta myös toimiston sijaintipaikan tuomioistuimeen.

Edellä oleva on otettava huomioon oikeusapulain tarkistamisesityksissä. Avustajien matkakulujen ja matka-ajan palkkion korvaamisessa oikeusapuasioissa sekä rikosoikeudenkäyntilain mukaisten avustajien ja puolustajien kohdalla on tärkeää päästä selkeään ja yhdenmukaiseen sääntelyyn. Tavoite saavutetaan säätämällä avustajalle aina oikeus palkkioon ja matkakulujen korvaukseen myös matka-ajalta kuitenkin niin, että oikeusapulain tarkistamistyöryhmän esityksen mukaisesti ensimmäiseltä matkatunnilta ei makseta avustajalle matka-ajalta palkkiota. Tällöin oikeusavun kokonaiskustannusten määrä ei tulisi yhdistyksen käsityksen mukaan lisääntymään

4
3)	Työryhmä on aiheellisesti kiinnittänyt huomiota haastemiesten palveluihin, kun työryhmä on todennut, että haastemiesten toimipaikkaverkoston tulee olla edelleen tiheä. Jotta tiedoksiannot voidaan toimittaa edelleenkin joutuisasti ja tehokkaasti, haastemiehiä olisi oltava käräjäoikeuden toimialueella myös sellaisilla paikkakunnilla, joissa ei ole käräjäoikeutta tai sen sivukansliaa. Haaste-miesten toimipaikkaverkosto on pysytettävä tiheä-nä, jolloin olisi harkittava myös sivutoimisia haastemiehiä sellaisille paikkakunnille, joissa ei olisi riittävästi tehtäviä päätoimiselle haastemiehelle.

Kunnioittavasti

SUOMEN 01 SAPULAKIMIEHET RY
Osoite:	Suomen Oikeusapulakimiehet ry PL 11
04201 KERAVA

pWrapPolygonVertices8;7;(0,0);(0,20094);(8442,20094);(8442,21594);(21600,21594);(21600,0);(0,0);fBehindDocument1Lasse Lehtinen puheenjohtaja